cyanic-selkie/wikianc huggingface dataset:
World Sailing
World Sailing, tidligere International Sailing Federation, er en internasjonal idrettsorganisasjon for seiling, spesielt regattaseiling, anerkjent av Den internasjonale olympiske komité som arrangør. Organisasjonen består av «Member National Authorities» (MNA) fra nesten alle land i verden. Organisasjonen ble etablert i 1996, da International Yacht Racing Union (IYRU), stiftet i Paris i oktober 1907, endret til navnet ISAF. 8. desember 2015 ble navnet endret til World Sailing. World Sailing har ansvaret for OL-regattaene, som er en del av Sommer-OL. World Sailing har også ansvaret for å publisere Kappseilingsreglene (Racing Rules of Sailing, RRS, tidligere Racing Rules of Yachting) og redigere dokumentene etter hvert Sommer-OL etter tilbakemelding fra MNA. Kappseilingsreglene, med noen modifikasjoner av MNA (kalt «prescriptions») følges i omtrent alle regatter for alle typer av fartøyer drevet av vind. I Norge er alle regattaer med rangering pålagt av Norges Seilforbund å underlegge seg Kappseilingsreglene. Et annet ansvar forbundet har er godkjenning av nye klasser, som Flying Junior jolle og 12-metersklassen. Den har også godkjent nåværende klasser som International One Design, den første klassen den tildelte International Classic Yacht status.
World Sailing sertifiserer også ulike VM (for eksempel Team Racing Worlds eller 505 Worlds) og kontinentale mesterskap (e.g. 49er North Americans eller Lark 12-Metre Europeans), siden organisasjonen har over 100 medlemsland.
Den internasjonale olympiske komité har gitt World Sailing ansvaret for gjennomføring av seilingen i De olympiske sommerlekene.
HM Harald V er «President of Honour» i World Sailing.
Norwich Castle
Norwich Castle ble bygd i 1067 da Vilhelm Erobreren (ca. 1027–1087) beordret å starte byggingen for å ha et festningsverk i Norwich i England (Vilhelms eneste slott i East Anglia). Nittiåtte saksiske hjem ble ødelagt for å lage plass for slottet. Den gamle bygningen var en motte and bailey som stod på toppen av en naturlig voll som ble påbygd til en noe større.
Ved omtrent 1100 ble det nåværende slottet reist. Norwich Castle har blant annet blitt brukt som fengsel, og ble i 1895 omgjort til et musé og kunstgalleri.
Oerlikon 20 mm maskinkanon
Oerlikon 20 mm maskinkanon er en serie maskinkanoner designet av Reinhold Becker under første verdenskrig og ble produsert i stort omfang av Oerlikon Contraves og andre. Den er også forløperen for Hispano 20 mm maskinkanonene.
Den opprinnelige kanonen brukte 20x70RB ammunisjon og hadde en skuddtakt på 300 granater i minutter. Den har ett løp og mates med ett 60-granaters magasin som står på toppen av våpenet. Våpenet må ha smurt ammunisjon for å fungere. Patentet ble solgt i 1919 til sveitsiske Seebach Machinenbau Aktien Gesellschaft (SEMAG), som kort tid etter ble kjøpt av Werkzeug Maschinenfabrik Oerlikon, også fra Sveits. Kombinasjonen av relativt høy skuddtakt og granater med sprenglanding gjorde at den var i utstrakt bruk under andre verdenskrig. Tyskerne hadde den montert som antiluftskyts på båter og utviklet en lettere variant til bruk i sine jagerfly, kalt MG FF 20mm maskinkanon.
Før utbruddet av krigen bestilte Royal Navy et større parti fra Oerlikon, men krigen gjorde at bare noen få ble levert. Britene fikk kjøpt produksjonsrettighetene og Royal Navy klarte å få smuglet ut tegningene og nødvendig dokumentasjon til å starte produksjonen. Oerlikon-kanonen ble brukt som antiluftskyts på båter, og en variant ble prøvd ut som maskinkanon i Hawker Hurricane. Modellen for bruk i fly var ikke vellykket, og førte til utviklingen av Hispano 20 mm maskinkanon. Utover i krigen begynte også amerikanerne å bruke våpenet som antiluftskyts, og Oerlikon-kanoner ble produsert i store kvanta. Forskjellige varianter er fremdeles i bruk mange plasser idag (2009).
De ble brukt i stor utstreknining på handelsskip under Andre verdenskrig
Angelim
Angelim er en kommune i delstaten Pernambuco i nordøstregionen av Brasil.
Elverhøy (Egersund)
Elverhøy er ei øy i Lundeåna i Egersund, mellom Slettebøvatnet og byen. På vestsida mot Nyeveien er det ei trebro og veiforbindelse, og på østsida mot Elverhøyveien er det grunne med vadstein og lett å passere elva til fots. På øya er det ei musikkscene med mer enn femti års historie.
Av oppdatert informasjon det er mulig å finne direkte drev Eigersund JFF restaureringsarbeid på stedet i 2003.
Give Texas Back to Mexico
Give Texas Back to Mexico er et samlealbum av Morten Abel, utgitt i Sverige 18. mai 2005. Albumet inneholder elleve av hans mest kjente låter.
Robert Rich, 2. jarl av Warwick
'''Robert Rich, 2. jarl av Warwick''' (født 5. juni 1587, død 19. april 1658) var en koloniadministrator, admiral og puritaner som deltok i den engelske borgerkrigen på parlamentets side. En datter av Oliver Cromwell ble gift med hans sønnesønn.
Familiebånd
Rich var den eldste sønnen til Robert Rich, 1. jarl av Warwick, og dennes hustru Penelope Devereux. En yngre bror var Henry Rich, 1. jarl av Holland. Han ble født ved Leez Priory i Essex og slått til ridder ved kroningen av kong Jakob I av England i juli 1603, og etterfulgte sin far som jarl av Warwick i mars 1619. Hans arv gjorde ham til en av de mektigste landeierne i England, med store landeiendommer i Essex og London.
Norgesmesterskapet i boksing 1909
Norgesmesterskapet i boksing 1909 ble arrangert 18.–19. desember av Kristiania Boxeklub i Turnhallen, Kristiania.
Robert Rich, 2. jarl av Warwick
Koloniaktivitet
Han fattet tidlig interesse for forretningsmulighetene som fulgte av Englands status som kolonimakt. På 1620- og 1630-tallet var han aktiv i forretninger i de nye koloniene i Amerika, og han gikk inn i selskapene som drev handel i Guinea i Afrika, New England, og Virginia i Amerika, foruten i Virginia-selskapets avlegger Somers Isles Company, et selskap som ble grunnlagt i 1615 for å administrere den engelske kolonien på Somers Isles, som Bermuda het den gangen. Warwicks forretningsvirksomhet førte til at han kom på kollisjonskurs med Det britiske ostindiske kompani i 1617, og med Virginia-selskapet som i 1624 ble lagt ned som et resultat av hans handlinger. I 1627 var han leder for en lite vellykket kapervirksomhet mot spanjolene.
Warwicks puritanske forbindelser og sympatier førte til at han ble stadig mer av en outsider ved hoffet, samtidig som han ble oppfattet som positivt innstilt til den politiske opposisjonen til kong Karl I av England, ledet av William Fiennes, 1. vicomte Saye and Sele og sirkelen ved Broughton Castle. Hans puritanisme styrket samtidig hans forbindelse til koloniene i New England, som var preget av nidkjære, religiøse utvandrere fra England som søkte en strengere og «renere» utgave av kristen protestantisme. Warwick gjorde seg til en talsmann for religiøs frihet for puritanerne i Amerika, selv om han ble oppfattet som en del av den presbyterianske fraksjonen i London som forsøkte å komme til en avtale med kongen. I 1628 var han indirekte ansvarlig for at Massachusetts Bay-kolonien fikk særlige rettigheter, og i 1631 sørget han for at «Saybrook-patentet» ble utstedt til Connecticut. Han ble tvunget til å trekke seg som leder for Massachusetts Bay-kompaniet det samme året, men han fortsatte som leder for Somers Isles-kompaniet og Providence Island-kompaniet. Providence Island-kompaniet hadde blitt grunnlagt i 1630, og skjøttet handelsvirksomheten til og fra Old Providence (i dag San Andrés y Providencia) på Mosquitokysten. Hjemme i England var Warwick samtidig en erklært motstander av den nykronede kong Karls ordre om at velstående borgere pliktet å yte kronen et lån. Videre var Warwick imot den kongelige ordren om at det skulle betales såkalte skipspenger (en skatt som Karl I forsøkte å pålegge uten godkjennelse fra parlamentet), og han var dypt uenig med den anglikanske kirkens overhode erkebiskop William Laud, som var en motstander av puritanismen.
Warwick knyttes særskilt til grunnleggelsen av Rhode Island-kolonien i mars 1644. Han eide en plantasje som het Richneck og som lå på Virginia-halvøya på den nordlige bredden av elven James, mellom Hampton Roads og Jamestown i kolonien Virginia, der den uavhengige (fylkesfrie) byen Newport News ligger i dag. Warwick River, Warwick Towne, Warwick River Shire, og Warwick County er alle sannsynligvis oppkalt etter ham. Det samme er Warwick på Rhode Island og kirkesognet Warwick på Bermuda. Den eldste skolen på Bermuda, Warwick Academy, ble bygd på landområdet i sognet Warwick som ble gitt av jarlen av Warwick. Skolen ble etablert på 1650-tallet; det er vanskelig å fastsette opprettelsen mer nøyaktig ettersom de eldste dokumentene gikk tapt i et skipsforlis i 1929, men skolen selv regner 1662 som sitt stiftelsesår.
Borgerkrigen
Ved begynnelsen av den andre borgerkrigen i mai 1648 brøt det ut opprør i marinen da Thomas Rainsborough, en av levellerne, ble utnevnt til viseadmiral. Flere krigsskip gikk over til den rojalistiske siden. Warwick ble sendt av sted for å sikre lojaliteten til de gjenværende skipene. I august ledet han et angrep på den rojalistiske flåten kommandert av prinsen av Wales ved utløpet av Thames. Prinsen flyktet mot Nederlandene, og Warwick forfulgte ham. Han blokkerte rojalistene i den nøytrale havnen Hellevoetsluis, og det ble en stillingskrig som varte i flere måneder. I denne tiden var det fire rojalistiske skip som gikk tilbake til parlamentets side. Da Warwick ikke orket å tilbringe vinteren i Nederlandene, trakk han seg ut med hele flåten i november 1648. Tilbaketrekningen gjorde det mulig for rojalistiske skipene å unnslippe til Irland.
Parlamentet mente at Warwick var for forsiktig i sin krig mot rojalistene, og de tvilte på hans lojalitet. Denne tvilen fikk næring da hans bror, jarlen av Holland, ble dømt til døden for å ha kjempet mot parlamentet i borgerkrigen. Warwick appellerte på sin brors vegne, men parlamentet opprettholdt dødsdommen med knappest mulig margin, 31 stemmer mot 30. I februar 1649 ble Warwick avsatt som admiral, og han trakk seg tilbake fra det offentlige styre og stell inntil Oliver Cromwells protektorat ble etablert. Protektoratet forfektet en sterkt anti-spansk utenrikspolitikk, noe Warwick var tilhenger av. Da Cromwell for andre gang ble tatt i ed som Lord Protector, var det Warwick som bar statens sverd.
Familie
Warwick giftet seg først med Frances Hatton, datter av Frances Hatton og Elizabeth Gawdy. Hans andre hustru var Eleanor Wortley som han giftet seg med 30. mars 1646, enke etter Henry av Ditchley, 1. baronett Lee av Quarendon.
Med Frances Hatton fikk han (minst) en sønn og en datter:
Med Eleanor Wortley fikk han (tilsynelatende) tre sønner og en datter:
Kildene roter en del med avkommet, NNDB oppgir ovenstående familie, mens The Peerage ikke nevner Hatton, Henry eller Lucy, men derimot følgende som døtre av Frances Hatton: Frances Rich og Essex Rich, og nevner ikke avkommet etter Eleanor Wortley i det hele tatt (muligens grunnet forvirring ved at hun ble gift fire ganger).
I kunsten
Warwick ble portrettert hele 33 ganger, men ikke alle disse portrettene eksisterer lengre. Daniël Mijtens (1590–1647), i England kjent som Daniel Mytens the Elder, malte flere portretter av Warwick, blant annet et stående portrett fra 1632 der Warwick bærer sin admiralsuniform. Dette maleriet henger i National Maritime Museum i Greenwich. Mijtens malte også et annet bilde der Warwick er portrettert i samme positur, men mot en mørk bakgrunn. Det er uklart når dette andre portrettet, som i dag henger i National Portrait Gallery, London, ble utført.
En annen flamsk kunstner, Anthonis van Dyck, malte også et stående portrett av Warwick. På van Dycks bilde er posituren ledigere, og istedenfor å støtte seg til et sverd, holder Warwick en oransje kappe. Han har brystrustning, men bildet er lite preget av de puritanske verdiene som Mijtens formidlet. Det er malt over en lengre tidsperiode, påbegynt i 1632 og ferdigstilt i 1641. Dette portrettet eies i dag av Metropolitan Museum of Art, New York.
Kunstneren Wenzel Hollar laget en gravering som antagelig er utført med utgangspunkt i et av de nevnte portrettene, ettersom Warwick har en positur tilsvarende posituren på Mijtens og van Dycks respektive malerier. På det graverte portrettet står Warwick bredbeint i rustning, med krigsskip i bakgrunnen. Hollars verk er ikke datert, og oppbevares i Thomas Fisher Rare Book Library i Toronto.
Cembalo
Cembalo, også kalt harpsikord, er et strengeinstrument med klaviatur og en mekanisme som gjør at strengene knipses. Særegent for cembaloen er at tonestyrken ikke kan endres ved anslaget på tangenten. Instrumentet ligner i formen på et flygel. Andre former med samme mekanikk er virginal (med rektangulær kasse) eller spinett (5-sidig, med klaviaturet og strengene på skrå).
Etymologi
Ordet cembalo kommer fra latin cymbalum, "symbel", dvs metallbekkener som ble slått mot hverandre – i siste instans et gresk lånord. Den skingrende tonen som disse lokkene produserte i antikken, fikk en mer kontrollert form gjennom psalteriet som regnes som cembaloens forløper.
Det alternative ordet harpsikord stammer fra fransk harpechorde eller italiensk arpicordo, sammensatt av latin "harpa" (harpe) og "chorda" (streng).
Bruksområder
Instrumentet ble særlig brukt i renessansen og barokken. Mot slutten av 1700-tallet ble cembaloen nærmest utkonkurrert av det framvoksende pianoet, eller hammerklaveret. I løpet av de siste tiårene har cembaloen opplevd en renessanse blant musikere som framfører tidlig musikk, dvs fra før 1700. Mange musikkhøyskoler i tysktalende land, for eksempel Mozarteum i Salzburg, byr på spesialutdannelse i cembalospill.
En person som spiller cembalo kalles cembalist.
Store cembaloinstrumenter kan ha flere klaviaturer – også pedalklaviatur som på et orgel.
Luther Forlag
Luther Forlag AS er blant Norges eldste eksisterende bokforlag, med røtter som går tilbake til 1860-årene. Forlaget har en luthersk kristen profil. Utgivelsene teller mellom 40 og 50 titler i året og inneholder både norsk og oversatt litteratur. Luther Forlag utgir teologiske fagbøker, konfirmantlitteratur, skjønnlitteratur, andaktsbøker, sangbøker, barne- og ungdomsbøker og bøker om kristen tro generelt.
Forlagsvirksomheten startet under navnet Lutherstiftelsen i 1868, med oppgave å produsere og distribuere «Skrifter af opbyggeligt Indhold». I 1974 ble forlaget utskilt fra Lutherstiftelsen og gikk sammen med Nomi Forlag og Sambåndets forlag til Luther Forlag.
I dag er Luther Forlag AS en virksomhet under Bok & Media Gruppen AS, som driver 26 bokhandlere i Norge. Forlagets formål er «å utgi byggende, god og allsidig litteratur. Utgivelse av kristen litteratur skal ha høy prioritet.»
I 2000 ble Avenir Forlag opprettet som et såkalt imprint under Luther Forlag. Avenir utgir bøker av noe mer allmenn karakter, med særlig fokus på barnebøker og gavebøker.
Palatinergarden
Palatinergarden (italiensk: Guardia Palatina d'Onore) var en infanterienhet under Kirkestaten som ble opprettet den 14. november 1850 av pave Pius IX gjennom en sammenslåing av Kirkestatens to militsenheter, Guardia Civica Scelta og Milizia Urbana.
Korpset deltok i vakttjeneste i Roma, og var også i kamp flere ganger, blant annet i forsvaret av Roma mot piemontesiske styrker.
I motsetning til Nobel- og Gendarmerigardene var den aldri oppsatt med hester, og den hadde maksimalt 500 soldater fra Romas borgerskap. Dette antallet ble bare oversteget under andre verdenskrig.
Etter Italias samling i 1870 ble enheten kun tolerert i selve Vatikanbyen av de nye makthavere. Den forandret nå karakter, og hadde nå en fortrinnsvis seremoniell karakter. Garden fortsatte også etter Vatikanstaten ble opprettet i 1929. Den ble ikke utstyrt med moderne våpen, og treningen var enkel drill i marsjering og i å presentere våpen.
Dens medlemmer var frivillige som ikke fikk annen betaling enn et beløp som skulle betale for stell eller nyanskaffelse av uniformen. Korpset var det eneste i Vatikanets tjeneste med sitt eget fullverdige militære musikkorps.
Under annen verdenskrig ble gardens militære profil styrket og det ble tatt inn flere frivillige, blant annet fra Romas jødiske befolkning. I september 1943, da tyske styrker besatte Roma etter Italias inngåelse av våpenhvile med de allierte, fikk garden ansvar for å beskytte Vatikanbyen og forskjellige vatikanske bygninger rundt om i Roma og den pavelige sommervilla i Castel Gandolfo. Gardistene patruljerte Vatikanets murer, hager og gårdsrom og stod vakt ved pavelige bygninger som samtidig tjente som fristeder for ettersøkte. Det kom flere ganger til konfrontasjoner, da oftest med italienske fascistiske politienheter som samarbeidet med tyskerne som ville trenge seg inn og arrestere folk som skjulte seg i kirkenes ekstraterritoriale bygninger. Ved krigsutbrudd hadde garden sin normale maksimalstyrke på 500 mann, men den tyske okkupasjon førte til rekruttering av mange flere. I juni 1944 dreide det seg om rundt 2000 mann, mange av dem folk som selv var i faresonen for deportasjon til tyske konsentrasjonsleirer.
Palatinergarden ble opphevet i 1970 av pave Paul VI i forbindelse med endringer iverksatt i kjølvannet av Annet Vatikankonsil.
Araripina
Araripina er en kommune i delstaten Pernambuco i nordøstregionen av Brasil.
X Japan
X Japan er et teatralsk hardrock-/heavy metal-band fra Japan. De blir ofte sett på som etterfølgere av bandet KISS og Loudness. X Japan regnes av mange som grunnleggeren av stilen visual kei.
X Japan ble startet i 1982 av trommeslager og pianist Yoshiki Hayashi og vokalist Toshimitsu Deyama («Toshi»). Bandet, som egentlig het X, fikk sitt gjennombrudd med deres andre CD, Blue Blood, i 1989.
X Japan startet som et power metal-/speed metal-band og utviklet seg etter hvert til et hardrock-/heavy metal-band. Etter å ha gitt ut ytterligere tre CD-er ble bandet oppløst i 1997. Ett år senere, 2. mai 1998, ble gitaristen Hideto Matsumoto funnet død i sin leilighet. Den offisiell årsak var selvmord.
Biografi
X Japans første single «I'll kill you» ble utgitt i 1985 av Dada Records. Samme året grunnla Yoshiki Extacy Records for å forsikre seg om at bandet hadde et plateselskap. Debutalbumet til X, Vanishing Vision, kom ut i 1988. Da dette albumet kom ut like etter den andre singlen deres, «Orgasm», bestod bandet av Hayashi Yoshiki «Yoshi» (trommer), Matsumoto Hideto «Hide» (gitar), Tomoaki Ishizuka «Pata» (gitar) Taiji Sawada «Taiji» (bass) og Toshimitsu Deyama «Toshi» (vokalist). Etter å ha signert med Sony Records ble bandets andre album, Blue Blood, utgitt i 1989, etterfulgt av singellutgivelsene «Kurenai» og balladen «Endless Rain».
I 1997 ble det enighet blant bandmedlemmene om å fortsette med solokarrierer. 1997 ble avsluttet med en storkonsert i Tokyo Dome. som fikk navnet The Last Live. Bandet ble gjenforenet i 2007.
22. oktober 2007 ble en ny X Japan sang gitt ut; I.V.. Den er blant annet med på soundtracket på SAW IV.
Souk Ahras (provins)
Provinsen Souk Ahras (arabisk: ولاية سوق أهراس) er en av Algeries 48 provinser. Administrasjonssenteret er Souk Ahras.
Forsnes kapell
Forsnes kapell ligger ved Forsnes på Hitra i Trøndelag. Kapellet ble reist i 1763 på holmen Hakkbuan ved Kvenvær der den stod inntil den ble flyttet til Forsnes i 1935.
Kirken på Hakkbuan
Før den kirken som senere ble flyttet fra Hakkbuan til Forsnes, hadde det på Hakkbuan stått et kapell fra 1500-tallet. Denne ble rammet av lynnedslag og brant ned 20. juli 1756. Kirken som er omtalt i denne artikkelen, ble reist på samme sted og innviet i 1763.
Hai He
Hai He (kinesisk: 海河, pinyin: Hǎi Hé, «Havsfloden»), tidligere også Bai He (白河, Bái Hé, Wade-Giles: Peiho, «Hviteelven») er en 1.329 km lang elv i Kina og renner blant annet gjennom Tianjin og ut i Bohaibukten. Dets bekken omfatter omkring 319.000 km². Vannføringen er omtrent den halve av Huang He-flodens eller 1:30 av Chang Jiang-flodens.
Elvene som renner gjennom Beijing er del av dette elvesystemet. Ved Tianjin knyttes Hai He ved Den store kanal til både Huang He og Chang Jiang.
Opp gjennom historien har geografien rundt elvens nedre løp endret seg endet, dels som følge av at den langt større floden Huang He gjennom århundrene har avleiret stadig større områder, og delvis på grunn av omdirigeringer for å muliggjøre skipsfart langs Den store kanal. Før hadde fire andre elver, nemlig Wei He, Ziya He, Yongding He og Bai He, hver sine elvemunninger. Men da man trengte vannet fra disse elvene for å garantere stabil seilbarhet langs kanalen, ble bare én av elvemunningene nødvendig. Denne svarer til Hai Hes nedre elveløp.
I egentlig forstand er Hai He bare dette utløpspartiet, det vil si det 70 km lange elveløp fra der kildeelvene møtes i Tianjin og til det tømmer seg i havet.
Universitetsbibliotekar
Universitetsbibliotekar er en stillingstittel i Norge for en bibliotekar med høyere grads eksamen ved et universitets- eller høyskolebibliotek, som ofte har oppgaver som fagreferent.
For å bli universitetsbibliotekar kreves det minst mastergrad eller annen relevant utdannelse innen det fagfeltet man har ansvar for.
Universitetsbibliotekarens oppgaver kan blant annet innebære å holde seg løpende orientert innen faget vedkommende er ansvarlig for; samarbeide med relevante institutter og forskningsmiljøer; anskaffe, bygge opp og vedlikeholde bibliotekets samlinger innen fagområdene; klassifisere og systematisere litteraturen; undervise og veilede studenter, forskere og andre ansatte i bruk av bibliotekets ressurser; kildekritisk holdning og andre emner knyttet til informasjonskompetanse.
Forskning og utviklingsarbeid knyttet til faget og bibliotekets funksjoner. Arbeidet foregår i nært samarbeid med bibliotekets øvrige ansatte.
Theresia Kiesl
Maria Theresia Kiesl (født 26. oktober 1963 i Sarleinsbach) er en østerriksk tidligere friidrettsutøver som konkurrerte i mellomdistanseløping.
Kiesl deltok i VM 1993 der hun ble nummer seks på 1500 meter. Hun deltok også i OL 1996 der hun tok bronse på 1500 meter. Under innendørs-EM 1998 vant hun gull på 1500 meter.
Christian Blangstrup
Blangstrup var redaktør av Berlingske Tidende 1902–1912 og sjefredaktør av begge utgaver av Salmonsens konversationsleksikon (hhv. 1891–1902 og 1912–1925). Han har blant annet skrevet Christian VII og Caroline Mathilde (1890 3. opplag). Han var kaptein i den danske hær 1895.
Awake
Awake kan sikte til:
Grunnkretser i Ålesund kommune
Grunnkretser i Ålesund kommune er delområder og grunnkretser som seksjonerer Ålesund kommune, Møre og Romsdal, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Hjørring gasskraftverk
Hjørring gasskraftverk  er et gasskraftverk nesten i sentrum av Hjørring på det nordlige Jylland i Danmark. Det har en installert produksjonskapasitet på 60 MW fordelt på én blokk / turbin. Operatør er DONG Energy.
Anlegget ble utbygd i 1996. Brenselstypen er naturgass.
Falling into Infinity
Falling into Infinity er det fjerde studioalbumet til progressiv metal bandet Dream Theater.
Albumet som ble sluppet i 1997, er det siste studioalbumet til Dream Theater med keyboardist Derek Sherinian. Det er for mange ansett som et av bandets mest kommersielle utgivelser, til stor ergrelse for enkelte fans.
Kvenvær kirke
Kvenvær kirke ligger ved Kvenvær på Hitra i Trøndelag og ble innviet 9. desember 1909. Beslutningen om byggingen ble gjort ved kgl.res. 14. mars 1908 og kirka er bygd på gården Steine. Arkitekt var Nils Ryjord.
Kirken erstattet Kvenvær gamle kirke på kirkestedet Hakkbuan på øya Hakkebuøya øst for Kvenvær, fra midt på 1400-tallet, og som ble revet i 1934, flyttet og gjenoppført som Forsnes kapell.
Det er ikke kirkegård i umiddelbar nærhet til kirken. Nærmeste gravplass er Eidsmyra gravplass.
Dánjal av Rana
Dánjal av Rana (1925–2021) var en færøysk fagforeningsmann og politiker på Tvøroyri.
Han var innvalgt i kommunestyret på Tvøroyri fra 1977 til 2000 og kommunens borgermester fra 1985 til 1992, som representant for det sosialdemokratiske partiet Javnaðarflokkurin. Han var styremedlem i den faglige samorganisasjonen Fylking på Tvøroyri fra 1970 til 1997 og styreformann fra 1982 til 1997.
Han var opprinnelig maskinist, senere ansatt som lønnssekretær i Fylking.
Dánjal av Rana giftet seg i 1949 med Aslaug hjá Drikku (Jensen). Dánjal og Aslaugs sønn Jenis av Rana ble lagtingsmann og kommunelege i Tórshavn.
Bjarte Haugsdal
Bjarte Haugsdal (født 9. mars 1990) er en norsk fotballtrener og fotballspiller som fra den 31. desember 2022 er klubbløs.
Han kom til før 2009-sesongen, og hadde før dette spilt for Os. I slutten av august 2010 ble Haugsdal utlånt til for resten av sesongen.
Etter 2011-sesongen fikk han ikke ny kontrakt med Brann og han signerte da for Stabæk.
Haugsdal har flere landskamper på aldersbestemte landslag.
Perikarditt
Perikarditt eller hjerteposebetennelse er en betennelse i hjerteposen (perikardium). Perikarditt kan forårsakes av et større antall infeksjoner forårsaket av bakterier, virus eller sopp. Det kan også oppstå som komplikasjon ved mange andre sykdommer som aids, tuberkulose, lupus, revmatiske sykdommer, kreftsykdommer, skader eller kirurgi, og som bivirkning av en del medikamenter. Perikarditt klassifiseres videre i henhold til betennelsens væskeansamlinger.
Ved perikarditt kan det oppstå en del væske i hjerteposen som tar plass og hindrer hjertet i å utvide seg, og dermed hindrer hjertekamrene å fylle seg før hjertemuskelen trekker seg sammen. Dette kan i få tilfelle hemme hjertets pumpeeffekt så mye at pasienten kan dø.
Kronisk perikarditt er ikke så vanlig som akutt perikarditt.
Etter en perikarditt blir den glatte overflaten på utsiden av hjertet, og på innsiden av hjerteposen mer knudrete og kan gi en spesiell bilyd i stetoskopet når hjertet pumper.
Hjerteposebetennelse har sammen med myokarditt (hjertemuskelbetennelse) blitt rapportert som en sjelden bivirkning på mRNA-vaksiner for koronavirus.
Craig Thomson
Craig Thomson (født 20. juni 1972) er en skotsk fotballdommer. Han har dømt en gang; det var borte mot  i 2004. Dette var faktisk han første internasjonale kamp også. Han har også dømt Vålerenga en gang; det var i kvalifiseringa til Mesterligaen 2006/2007. Han har dømt to kamper i Champions League.
Araçoiaba
Araçoiaba er en kommune i delstaten Pernambuco i nordøstregionen av Brasil.
24-timersløpet i Le Mans
Det første løpet ble arrangert 26. og 27. mai 1923 og det har vært holdt hvert år i juni, med unntak av 1956 (juli), 1968 (september) og 2020 (september), og har vært avlyst kun i 1936 (på grunn av økonomi) og fra 1940 til 1948 (på grunn av andre verdenskrig).
Løpet ble første gang arrangert i 1923 for å vise at bilen som fremkomstmiddel tålte store påkjenninger. Derfor ble det arrangert et 24-timers løp. Første året gjennomførte vinneren ca. 2,200 km i løpet av de 24 timene – en snittfart på ca. 92 km/t. I 1971 ble distanserrekorden satt med ca. 5,300 km – en snittfart på ca. 222 km/t.
Banen
Løpet er særlig kjent fordi størstedelen av den 13,629 km lange banen til daglig er offentlig vei.
Mest kjent er «Hunaudieres» langstrekket på baksiden av banen – ofte omtalt som «Mulsanne-raken» (Mulsanne-straight) – fordi dette er veien mellom Le Mans by og landsbyen Mulsanne. Fartsrekorden på Hunaudieres er på over 400 km/t. I dag går det noe saktere fordi denne langsiden har fått to sjikaner som skal senke farten.
Le Mans på film
24-timersløpet på Le Mans har tre ganger vært «hovedpersonen» i filmer:
I 1971 kom Le Mans som ble laget av Steve McQueen. Filmen har lite handling utenom bilkjøringen, men den er til gjengjeld spektakulær. Filmet delvis under løpet i 1970, og delvis etter.
I 2003 kom Michel Valliant, en filmatisering av tegneserien ved samme navn. Filmen gikk rett på DVD i Norge. Filmingen er gjort under løpet i 2002, der produsentene fikk lov til å filme hvis de utvidet pitlane. Derfor er det fra 2002 50 plasser i løpet, ikke bare 48 som tidligere. I tillegg måtte sjåførene som skulle være med å filme under løpet, kvalifisere seg på vanlig måte. Bilene som kjøres av hovedpersonene er Courage C60 (Valliant), og Panoz LM (Leader).
I 2019 kom filmen Ford v Ferrari med Matt Damon og Christian Bale i hovedrollene. Filmen handler om Fords kamp mot Ferrari i 1966-utgaven av Le Mans, hvor Ford entret Le Mans med GT40 utviklet i hovedsak av Carroll Shelby (spilt av Damon) og Ken Miles (spilt av Bale).
Église de la Madeleine
L'église de la Madeleine, L'église Sainte-Marie-Madeleine eller bare "La Madeleine" (St Maria Magdalenas kirke) er en kirke i Paris. Den er konstruert som et tempel på befaling fra Napoleon.
I 1806 bestemte keiser Napoleon seg for å bygge Temple de la Gloire de la Grande Armée (tempel til ære for den "store armé") og det daværende fundamentet ble revet og arbeidet begynte på nytt.
Etter Napoleons fall vedtok det nye franske styre å benytte bygningen som kirke, selv om det var foreslått å gjøre den om til jernbanestasjon.
Det var i denne kirken at Camille Saint-Saëns var organist. Frédéric Chopins begravelse ble avholdt her.
Garrett Heath
Garrett Heath (født 3. november 1985) er en amerikansk mellomdistanseløper.
Karriere
I 2009 kom han på andreplass på 1500 meter ved USA-mesterskapet.
Han deltok på 1500 meter ved VM i friidrett innendørs 2010, som eneste utøver fra USA på denne distansen. Etter tredjeplass i kvalifiseringsheatet, med ny personlig rekord på 3.39,25, gikk han til finalen, der han endte på syvendeplass. Tiden hans ble 3.43,81.
Arcoverde
Arcoverde er en kommune i delstaten Pernambuco i nordøstregionen av Brasil.
Berenike IV Epifaneia
Berenike IV Epifaneia (gresk: Βερενίκη; født ca. 76 f.Kr., død juli 55 f.Kr.) var dronning av det ptolemeiske kongedømme i Egypt. Hun var datter av Ptolemaios XII Auletes og antagelig av Kleopatra V Tryfaena, og var søster av Kleopatra VII, Arsinoe IV, Ptolemaios XIII og Ptolemaios XIV.
Strabon hevdet at hun var den eneste legitime datteren av Auletes. Det utsagnet er tvilsomt med tanke på hennes øvrige søstre og er derfor ikke særlig troverdig utsagn. Et bedre bevis er at hun ble akseptert av befolkningen i Alexandria som dronning. Det er også hevdet at hun var svært glad i mote og luksus, og således var ansvarlig for økte utgifter, men det kan gjerne være sladder grunnet at hun var en kvinne.
Auletes og den senere så berømte datteren Kleopatra VII flyktet til Roma for å skaffe romersk militær og økonomisk hjelp til å gjenvinne tronen i Egypt. Det synes som om Kleopatra V Tryfaena forsvinner i 57 f.Kr. da det ikke finnes referanser om henne etter dette året. Det kan bety at Berenike IV Epifaneia, da rundt tyve år, fikk henne drept for å kunne styre som enehersker.
At kvinne skal kunne herske alene er utenkelig. Hun var forventet å gifte seg og få en mann som medregent. Da hun ikke ville det, forsøkte hennes konsuler å tvinge henne til å gifte seg med prins Selevkos VII Kybiosaktes, en annen prins av det forgangne Selevkideriket, sønn av Antiokos X Eusebes og ptolemeiske Kleopatra Selene I. Hun løste problemet ved å få ham kvalt kort tid etter bryllupet og forble således alene om makten. Det var offentlig frykt i Alexandria at det ptolemeiske styre ville gå i oppløsning grunnet hennes stahet. Det ble ført flere forhandlinger om ekteskap til mulige kandidater. En av dem var Filip II Filorhomaios, den detroniserte og siste kongen av Selevkideriket øst for Egypt, som ønsket å overta den ptolemeiske tronen i Egypt ved å gifte seg med Berenike IV, men den romerske guvernøren i Syria, Aulus Gabinius, satte en stopper for disse planene.
En ny ektemann ble funnet, Archelaos, en yppersteprest fra Komana i Kappadokia, men han ble ikke medregent. Han hadde blitt utpekt til sin religiøse posisjon av den romerske hærføreren Pompeius, og hevdet selv å være en sønn av Mitridates VI av Pontos og således kongelig. Den greske historikeren Strabon skrev at hans far var en Archelaos, en general av Mitridates VI fra den første mitridatiske krig som hadde hoppet av til romerne.
Vinteren 56/55 f.Kr. gikk Aulus Gabinius med på å støtte Ptolemaios XII Auletes etter en stor bestikkelse. Den romerske hæren invaderte Egypt fra Midtøsten og antagelig i mars samme år sto Auletes igjen i Alexandria. I juni ble Epifaneia halshogd. Hennes ektefelle Archelaos, som tidligere hadde vært en venn av romerne og særlig Pompeius, døde i kamp mot romerne.
Lodovico Ferrari
Lodovico Ferrari (født 2. februar 1522, død 5. oktober 1565) var en italiensk matematiker.
Han begynte sin karriere som tjeneren til Girolamo Cardano. Han var svært intelligent, så Cardano begynte å undervise ham i matematikk. Ferrari hjalp Cardano å finne løsninger på andregradsligninger og tredjegradsligninger, og den løsningen Cardano publiserte for fjerdegradsligninger var i stor grad hans fortjeneste. Mens han stadig var i tenårene, fikk han en undervisningsstilling etter at Cardano trakk seg tilbake og anbefalte ham. Ferrari selv trakk seg tilbake fra denne stillingen i en alder av 42 år, og han hadde da rukket å bli ganske velstående. Han flyttet tilbake til hjembyen, og her fikk han et professorat i matematikk i 1565. Like etter døde han av forgiftning. Angivelig skal hans egen søster ha forgiftet ham med arsenikk.
Rådet for videregående opplæring
Rådet for videregående opplæring (RVO) ble opprettet i 1975 for å bistå Kirke- og undervisningsdepartementet i de saker som angikk skoler underlagt lov om videregående opplæring gjeldende fra 1. januar 1976.
Rådets oppgaver besto i føre tilsyn med de videregående skolene, rådgi departementet og ta initiativ i ulike utdanningsspørsmål. Fikk i forbindelse med nedleggelsen av Forsøksrådet for skoleverket overta en del uavsluttede prosjekter derfra.
Rådet ble nedlagt 1992 og oppgavene ble i den forbindelse overført til avdeling for videregående opplæring i departementet.
Åndelig jøde
«Åndelige jøder» var det norske nazistpartiet Nasjonal Samlings (NS') nedsettende og antisemittiske betegnelse på «kulturliberalere». Fra 1930-årene ble disse ansett som venner og meningsfeller av såkalte konkrete eller rasemessige og intellektuelle jøder som Max Hodann, Wilhelm Reich og Leo Trotskij. Blant annet ble Arnulf Øverland, Nic Waal, Karl Evang og Otto Lous Mohr omtalt som «åndelige jøder». Under andre verdenskrig benyttet Nasjonal Samling begrepet i aviser og organer partiet kontrollerte, mer generelt om ideologier som sto lavt i kurs, uavhengig av tilknytning til jødiske intellektuelle.
Det antisemittiske uttrykket ble blant annet brukt av NS-lederen Vidkun Quisling i talen «9. april 1940» i Colosseum kino i Oslo 8. april 1941. I talen knyttet Quisling «åndelige jøder» og personer av «jødisk rase» til internasjonal «anglojødisk finans», marxisme eller andre «fremmede anonyme makter».
Go-Go Gorilla
Go-Go Gorilla var et rockeband fra Oslo dannet i 1990.
Bandet ble startet i 1990 av Tom Dyring (gitar) alias «Werner Fuzzbulder» og Asle Dal (trommer) alias «B. Slask». Geir Emanuelsen (bassgitar) alias «Tony Lupo». Alex Rosén kom til etter at diverse medlemmer hadde vært innom. Bandet fikk platekontrakt med Sonet Norsk Grammofon.
De ga ut singelen «Mother Porno» som solgte til dobbel platinaplate (20.000 eksemplarer). Albumet Stuck ble utgitt i 1992 og solgte ca. 23.000 eksemplarer. Bandet ble oppløst i 1993.
Alex Rosén var samtidig aktuell i ungdomsprogrammet U. Alex Rosén har vært involvert i forskjellige prosjekter i ettertid, bl.a. Highrollers. Asle Dal Deltok på Norske Gutter-singelen «I'm the eggman» sammen med Harald Thune, Ulf Knudtsen, Ivar Eidem, Kjartan Kristiansen og Livio Aiello. Geir Emanuelsen var med i flere band etter Go-Go Gorilla; Dixie Ramblers og Howlin' Pimp-O-Negros. Nå spiller han i The Beat Tornados.
Svanemølleverket
Svanemølleverket  er et kombinert gasskraftverk og oljekraftverk i Nordhavnen i København, på Sjælland i Danmark. Det har en installert produksjonskapasitet på 135 MW fordelt på to blokker / turbiner. Operatør er DONG Energy.
Anlegget ble utbygd i 1947–1953 som kullkraftverk, men ble i 1985 ombygd til gass- og oljekraftverk. Brenselstypen er naturgass i den eldste delen (fire kokere), og gass eller olje i Blokk 7 som yter 60 MW.
Liste over store byer i Nederland
Dette er en liste over byer i Nederland med mer enn 100 000 innbyggere, rangert etter innbyggertall per 1. januar 2009. Steder som tilhører samme kommune, men som ikke regnes som del av byen, er utelatt. Siden byer (og bosentra generelt) ikke er klart avgrenset slik for eksempel kommuner er, må tallene oppfattes som omtrentlige.
Referanser
Списък на градовете в Холандия по население Villes des Pays-Bas Lijst van grote Nederlandse steden Luettelo Alankomaiden suurimmista kaupungeista Lista över städer i Nederländerna 荷兰城市列表
Moss Aktiebryggeri
Moss Aktiebryggeri (1838–1997), bryggeriet var i Møllebyen i Moss. Moss Bryggeri har museum i lokalene.
Arneberg kirke
Arneberg kirke er en langkirke fra 1878 i Åsnes kommune, Innlandet fylke. Kirken hører inn under Solør, Vinger og Odal prosti, Hamar bispedømme.
Moss Aktiebryggeri
Dagens Mossepils er basert på oppskrifter fra gamle Moss Bryggeri, etablert 1838, og som var Norges nest eldste bryggeri. Mossepilsen har dermed sine røtter over 170 år tilbake. Den er sammen med andre kjente øltyper fra MB en del av Moss bys kulturarv på lik linje med Morsa-akevitten.
Arneberg kirke
Byggverket er i tømmer og har 460 plasser.
Moss Aktiebryggeri
Bryggeriet produserer Mossepils og andre pilsnertyper fra som Kong Carl, Moss Sommerøl og Moss Jubileumsøl. Til pils brukes edelhumlen Saaz. I tillegg har Mosseølets Venner laget et nytt øl i forbindelse med Mossekonventionens 200-årsjubileum i 2014.
Arneberg kirke
Egenartet altertavle av Erling Nortvedt.
Moss Aktiebryggeri
Mosseølets Venner er opptatt av å passe på at oppskriftene og råvarene blir benyttet i produksjonen i gamle Moss Bryggeris ånd.
Arneberg kirke
Historie
Arneberg kirke ble bygget på dugnad av bygdefolket på Østsiden av Glomma i Hof i Solør. Fram til Arneberg kirke ble innviet i 1878 måtte folk fra Østsiden over Glomma til Hof kirke for å komme til kirke. Den 8. oktober 1871 var det konfirmasjon, og 3 personer druknet i Glomma på vei til kirken. Oppsittere og grunneiere på Østsiden tok derfor initiativet til byggingen av kirken, og kirkens grunn ble gitt av Einar Christiansen Arneberg.
Arkitekt Henrik Nissen i Kristiania ble engasjert for å utforme den nye kirken. Byggmester Nils Nilsen Hunsager ledet arbeidet med byggingen. Tømmerkirken sto tilnærmet ferdig – og ble innviet – i 1878. Utvendig panel på fikk den først i 1900. I forbindelse med 100-årsjubileet i 1978 ble den malt innvendig tilbake til de opprinnelige fargene fra 1878.
Washington County (Maryland)
Washington County er et fylke i den amerikanske delstaten Maryland. Det ligger vest i staten og grenser mot Allegany County i vest og Frederick County i øst. Det har også grense mot delstatene Pennsylvania i nord, Vest-Virginia og Virginia i sør.
Washington Countys totale areal er 1,211 km² hvorav 24 km² er vann. I 2000 hadde fylket 131,923 innbyggere. Administrasjonssenteret ligger i byen Hagerstown.
Fylket ble grunnlagt i 1776 av land som ble utskilt fra Frederick County. Det var det første fylket i USA, av i alt 31, som er oppkalt etter George Washington, som var general under den amerikanske uavhengighetskrigen og senere USAs første president.
Dunhill Links Championship 2005
Dunhill Links Championship 2005 var en golfturnering som ble arrangert fra 29. september til 2. oktober 2005 på St. Andrews, Carnoustie og Kingsbarns i Skottland.
Lagenes score er den beste nettoscoren til de to spillerne på hvert hull. Etter 54 hull blir feltet redusert til de 60 beste profesjonelle plasseringene samt de 20 beste lagene, og alle disse spiller sisterunden på The Old Course på St. Andrews.
Resultater
{|
Hutteritter
Hutterittene er en protestantisk-anabaptistisk bevegelse som, på grunn av forfølgelsen de ble utsatt for i Europa, flyktet til Nord-Amerika på 1870-tallet. I likhet med mennonittene og amishene har de sine røtter i den radikale reformasjon, nærmere bestemt i 1500-tallets døperbevegelse. De er oppkalt etter den døperske reformatoren Jakob Hutter fra Syd-Tirol. Det finnes rundt 460 hutterittkolonier i det vestre USA og Canada, med til sammen 46 000 medlemmer.
Barra de Guabiraba
Barra de Guabiraba er en kommune i delstaten Pernambuco i nordøstregionen av Brasil.
Norges Televisjon
Norges Televisjon AS (NTV) er et norsk selskap stiftet i 2001. Selskapet fikk 2. juni 2006 konsesjon, gjeldende i 15 år fra tildelelsesdatoen, til å etablere og drive Norges kringkastingsnett for digital-TV. I 2019 ble konsesjon gitt til og med 31. desember 2030. Selskapet var eid av TV 2 Gruppen AS, Norsk rikskringkasting AS (NRK) og Telenor Broadcast Holding AS med ⅓ hver. Telenor solgte seg ut i 2019, og fra 1. januar 2020 eies aksjene av TV2 og NRK med 50 % hver.
Hutteritter
Det helt sentrale i hutterittenes tro er Bergprekenen. Hutterittene er likesom mennonittene pasifister. Dog bor hutterittene utelukkende i kollektive samfunn.
Norges Televisjon
NTV leier ut sendekapasiteten i bakkenettet til NRK og betal-TV-operatøren RiksTV. I første omgang vil NTV disponere tre multiplekser med 22 Mbit hver.
Jelena Vedenejeva
Jelena Vedenejeva (født 6. desember 1971) er en russisk langrennsløper.
Norges Televisjon
Teknologi
NTV vil sende DVB-T i tre MUX-er i UHF band III og IV, 470-790 MHz-båndet i samsvar med anbefalingene i ITU-R BT.1306 og ITU-R BT.1368. Hver MUX har kapasitet på 22 Mbit/s med plass til 4-6 TV-kanaler, avhengig av kvalitet og dynamikk. Båndbredden i hver kanal vil fordeles dynamisk og sendinger som i perioder har stor dynamikk kan ta båndbredde fra andre kanaler. I desember 2017 bestemte regjeringen at deler av radiospektrumet skulle frigis til 5G mobiltelefoni slik at det gjenværende spektrumet blir 470-694 Mhz.
Jelena Vedenejeva
Hun debuterte i verdenscupen i langrenn 7. januar 2007, og hennes beste individuelle verdenscup-plassering er en 11.-plass i sprint fristil fra 2007. Hun har utmerket seg som en meget god utøver på rulleski, og vunnet en rekke renn i Europa i sommersesongen 2009.
Norges Televisjon
Teknologi
Sendingene vil være kryptert med Conax CA og kodet med MPEG-4 Part 10 (H.264) når de settes i kommersiell drift. I prøveperioden er det blitt kodet med MPEG-2. Bruk av MPEG-4 betød at den kommersielle tilgangen på dekodere i begynnelsen var svært begrenset fordi de fleste andre distributører den gang brukte MPEG-2, men nå er tilgangen på dekodere ikke lengre noe problem. Lyden kodes med HE-AAC og Dolby Digital 5.1.
Jelena Vedenejeva
I november 2009 nektet hun å avlegge dopingprøve, og ble som følge av dette utestengt i to år fra konkurranser. Hun valgte å legge opp som følge av utestengelsen.
Norges Televisjon
Teknologi
Basisnettet, i første omgang bestående av tre MUX og som gir dekning til 95 % av befolkningen består av 452 senderpunkter. For å gi dekning til mottakere i områder som ikke dekkes av sendinger fra satellitt skal ytterligere 400–800 sendere settes opp. Dette såkalte satellittskyggenettet vil bygges ut med en MUX.
Argumenter mot overgangen til digitalt bakkenett
Overgangen til digitalt bakkenett har som andre teknologiskifter vært gjenstand for debatt, noen av motargumentene var:
Muligheter
På samme måte som med IPTV og satellitt-TV vil denne digitale teknologien kreve en mottakerboks eller en TV med integrert digitaltuner. Disse TV-ene kalles IDTV.
Det skal bygges ut et basisnett som vil dekke 95 % av husstandene i Norge, og ca. 70 % av hytter og fritidsboliger. I tillegg bygges et satellittskyggenett, som sammen med satellittmottak, kabel-TV og bredbånds-TV, vil bringe dekningen opp i tilnærmet alle husstander i Norge. Grunnen til at man ikke bygger ut 100 % skyldes topografien. Ifølge NTV vil det koste like mye å bygge ut de siste 5 % som det har kostet for resten av utbyggingen til sammen.
Hele landet får med utbyggingen av det digitale bakkenettet tilgang til et bredt og variert tilbud av tv- og radiokanaler. I første utbyggingsetappe med tre signalpakker vil NTV etter forretningsplanen kunne tilby 20–25 tv-kanaler og 10–15 radiokanaler med nasjonal dekning.
Tilleggstjenester
Mottakerne har ulike muligheter avhengig av hvordan de er utrustet. RiksTV kategoriserer mottakerne som enten:
Mottakerne som kan håndtere og vise tilleggstjenester, er rustet opp med en middleware kalt MHP. Med disse mottakerne kan man motta nye tjenester som NRKs nye digitale tekst-tv.
Prøvesendinger
Norkring fikk i 1999 konsesjon til å drive prøvesendinger med digitalt bakkebasert fjernsyn. I desember 2006 pågikk det prøvesendinger fra Tryvannstårnet, Ulriken og Mistberget, med DVB-T-standarden og MPEG-2-komprimering. Det er ventet at prøvesendingene vil gå over til MPEG-4 i begynnelsen av 2007, og at forsøk med HDTV vil skje noe senere. Til tross for at nettet kun er ment for testing hos Norkring, tas sendingene inn av mange privatpersoner, både med dekoderbokser kjøpt i utlandet, innebygde dekodere i nyere fjernsyn, satellitt-dekoderbokser og med TV-kort for PC.
Regulære sendinger
Det digitale bakkenettet skal i stor grad benytte eksisterende sendere, derfor er mye av nettet allerede bygd. Montering av nytt utstyr etter konsesjonstildelingen startet 23. august 2006.
I Norge er det lagt opp til tvungen overgang til digitalt bakkenett, ved at det analoge nettet stenges noen måneder etter åpningen av det digitale. NTV publiserte utbyggingsplanen for det digitale nettet 12. september 2006.
Åpne og ukrypterte kanaler
De åpne og ukrypterte kanalene kan mottas uten programkort fra RiksTV. I konsesjonen er det et krav om at den billigste mottakerboksen for åpne kanaler ikke skal koste over 1 500 kroner ved slukking av det analoge nettet.
Gratis i introduksjonsfasen (ut 2009)
Disse tre kanalene tilbys gratis, foreløpig ut 2009, men vil som alt annet tilbud i bakkenettet være kryptert og ligge i RiksTV sine kanalpakker. For å se RiksTVs tilbud kreves det et programkort og et gyldig abonnement, i tillegg til en dekoder. RiksTVs grunnpakke inneholder 15 TV-kanaler og tre radiokanaler, og koster kr 2 988 pr. år
Calima
Calima er et værfenomen som innebærer het vind fra sør, sørøst eller øst, og som forekommer over Kanariøyene flere ganger hvert år, uansett årstid. Det er i gjennomsnitt 20 calimaer på Kanariøyene pr år. Calimaer rammer også Kapp Verde-øyene og kan nå så langt som til Sør-Amerika.
Calima oppstår ved et høytrykk over Nord-Afrika som drar ut mot en passerende kaldfront nord for Kanariøyene. Med vinden følger støv og sand fra de tørre områdene i Nord-Afrika, der vinden begynner. Calima kan føre til ekstremt høye temperaturer når den forekommer og gjør at lufta ser disig ut.